Jacob Jacke & Co

Jacob Jacke & Co oli Pärnus tegutsenud kaubandusettevõte. Kaubamaja rajas Pärnu 1. gildi kaupmees Jacob Jacke (1712–1780), 01.10.1734 ja saavutas kiirelt õitsengu. Pärnus tegutsenud kaubamaja Jacob Jacke & Co. eksportis esmajoones Liivimaalt lina, linaseemet, vilja ja propse Kesk- ja Lääne-Euroopasse (Danzigi, Dundee, Austria-Ungari, Belgia, Hollandi (sh Amsterdami, Rotterdami jt linnade sadamate ning Riia, Peterburi, Kuressaare, Tallinna sadamatesse) ning kauples kaupadega (lina, vili, sool, heeringas, silgud, vein, kohvi, kivisüsi, põlluväetised, kips). Samuti pakkus ettevõte transiitkaupade ladustamise teenust. Kaubamaja valduses oli Pärnu linnas hulk kinnisvara, 1838. aastast hooned Rüütli tänav 21/23 ja Rüütli tänav 30, Balti Krediitpanga maja, sh laohooneid, sadama rajoonis 5‒6 aita ja rendimõisu 18. saj teisel poolel (Viluvere, Kastna, Audru ja Pootsi mõis). 19. sajandi keskel ehitasid Pärnu kaubamajad Jacob Jacke ja Co, Hans Dietrich Schmidt ning kaupmees ja Pärnu rae politseibürgermeister Julius Romanus Jacoby (1818–1916) ühiselt Pärnu lootsitorni. Oma testamendiga, kui ta 1780. aastal poissmehena ja järglasteta suri, moodustas ta ettevõttest fideikomissi ja pärandas kaubamaja Jacob Jacke & Co. oma kolmele sugulasele, "et see senise nime Jacob Jacke & Co all ja samas majas, kus mina seni olen elanud, muutmatult peab edasi kestma". Kaubamaja juhatajaiks ja valdajaiks oma testamendis määras Jacob Jacke õepojad Otto ja Gottlieb Staackid ja kauaaegse äri raamatupidaja Johan Casanski, keda kohustati ärist hoidma eemale kahjud ja selle varandusi suurendama. Tasuks nende töö eest oli neil õigus saada Otto Staackil ja H. J. Casanskil kaks viiendikku, Gottlieb Staackil üks viiendik iga-aastasest äri puhaskasust. Firma juhtisid järgnevalt, tema õepoeg Otto Staack jun. (1744–1814), tema kaasjuhtideks said Johann Hinrich Staack ja Gottlieb Staack. Jacob Jacke & Co firmajuhtideks olid järgnevalt Johann Andreas Nagel (1771–1831), kellele järgnes poeg Jacob Diedrich Nagel (1817–1875). Seejärel olid firma eesotsas Alexander Diedrich Rodde (1829–1899) ja Diedrich Emanuel Rodde (1837–1895) ning hiljem Jacob Diedrich Nagel jun. (1860–1925), lisaks mitu kaasjuhti. Viimased juhid olid Heinrich Rambach (1887–1964) ning Reinhold Schmidt (1872–1954). 1940. aastal 2. augustil Siseministri, Vabariigi Presidendi ülesannetes Maksim Undi poolt antud dekreediga „Fideikomissi Kaubamaja Jakob Jacke ja Ko likvideerimise seaduse“ alusel kaubamaja likvideeriti ja tema vara anti üle Pärnu linnavalitsusele. DAS BÜRGERBUCH VON PERNAU I 1615-1797, Sitzungsberichte der Altertumforschenden Gesellschaft zu Pernau, lk 47, TARTU 1936 Kaubamaja Jacob Jacke & Co. Pärnus, Eesti Ajalooarhiiv, EAA.3339 "16706 Elamu Pärnus Rüütli t. 21". Kultuurimälestiste register. Vaadatud 05.08.2020. "16707 Ait Pärnus Rüütli t 21". Kultuurimälestiste register. Vaadatud 05.08.2020. Olaf Esna, Pärnu postmeistrite auväärne jada läbi sajandite, Pärnu Postimees, 14. veebruar 2007 Tõnis Erilaid, Sada aastat kohtuvaidlusi: Pärnu suurärimehe testamendi lahendamata jäänud keerdsõlm, Õhtuleht, 30. detsember 2021 Jacob Jacke testamendi keerdsõlm Kellele kuulub 500.000-kr. warandus Pärnus?, Päevaleht, nr. 353, 31 detsember 1936 Fideikomissi "Kaubamaja Jakob Jacke ja Ko“ likvideerimise seadus (RT 1940, 90, 901) Tõnis Erilaid, Sada aastat kohtuvaidlusi: Pärnu suurärimehe testamendi lahendamata jäänud keerdsõlm, Õhtuleht, 30. detsember 2021 Hannes Vinnal, Kolm hiiglast ehk kaubakontorid Th. Clayhills & Son, J. Jacke & Co. ja H. D. Schmidt nende arhiivid ajaloolase töös, Tuna 2/2021